આ બાબતે રોષે ભરાયેલા એક સ્થાનિક રહેવાસી આનંદ મહેતાએ મિડ-ડે LOCALને ફરિયાદ કરતાં જણાવ્યું હતું કે ‘ફેરિયાઓને બેસવાની સખત મનાઈ ફરમાવતું બોર્ડ માત્ર હવે શોભાના પૂતળા સમાન બનીને રહી ગયું છે, કેમ કે આ બોર્ડની ઉપર ફેરિયાઓ દ્વારા વિવિધ પોસ્ટરો ચીટકાવેલાં હોવાથી શું લખેલું છે એ તો દેખાતું જ નથી. બ્રિજ કે સ્કાયવૉક પર બેસેલા ફેરિયાઓને હટાવવા પ્રશાસન કોઈ જ પગલાં ભરતું નથી ત્યારે ડાઉટ જાય છે કે એ કોઈ ઍક્શન લે એ પહેલાં જ એને હપ્તાઓ પહોંચી જતા હશે? વષોર્જૂની સમસ્યાનો ઉકેલ આજ સુધી નથી આવ્યો એ નવાઈની વાત છે.’